Til greina kemur að rýmka samkomutakmarkanir í næstu viku og auka þann fjölda sem má koma saman. Þetta segir heilbrigðisráðherra. Hugsanlega verður líka slakað á tveggja metra fjarlægðarreglunni.
Þannig að ég á von á að við höldum áfram að tilkynna um afléttingar í næstu eða þarnæstu viku.
Hvað er þá verið að horfa til?
Það er bara það sem við sjáum í afléttingaráætluninni okkar. Það snýst þá um ennþá aukinn fjölda sem megi koma saman, tiltekna starfsemi þar sem mega vera fleiri og þá mögulega að draga úr þessari 2ja metra reglu. Það gæti verið 1 meter, að minnsta kosti í tilteknum tilvikum.
Vonandi stefnir þetta núna í það að við getum aflétt þessu í eitt skipti fyrir öll.
Þannig að við gætum séð að allt að 200 manns mættu koma saman frá og með næstu viku? Ég ætla ekkert að segja um það.
Heilbrigðisráðherra segir að til greina komi að rýmka samkomutakmarkanir og draga úr tveggja metra fjarlægðarreglunni í næstu viku þar sem bólusetning gangi vel.